open-index/open-wikipedia-markdown huggingface dataset:
कोयतेनदाग़ शृंखला

**कोयतेनदाग़** (तुर्कमेनी: Köýtendag), जिन्हें **कुगितांगताऊ** (Kugitangtau) भी कहते हैं, मध्य एशिया में दक्षिण-पूर्वी तुर्कमेनिस्तान में स्थित पामीर-अलाय पर्वतों की एक शाखा है। यह तुर्कमेनिस्तान की उज़बेकिस्तान के सुरख़ानदरिया प्रान्त के साथ लगी सरहद पर स्थित हैं। इस शृंखला का सबसे ऊँचा पहाड़ ३,१३९ मीटर लम्बा 'अयिरिबाबा' (Aýrybaba) है, जो पूरे तुर्कमेनिस्तान का सबसे ऊँचा पर्वत भी है। कोयतेनदाग़ प्राकृतिक आरक्षित क्षेत्र भी इन्ही पर्वतों के इलाक़े में स्थित है।

## इन्हें भी देखें
* पामीर-अलाय पर्वत
* पामीर पर्वत

## सन्दर्भ


श्रेणी:तुर्कमेनिस्तान के पर्वत
श्रेणी:तुर्कमेनिस्तान का भूगोल
श्रेणी:मध्य एशिया के पर्वत
श्रेणी:मध्य एशिया
श्रेणी:तुर्कमेनिस्तान की पर्वतमालाएँ
श्रेणी:उज़्बेकिस्तान की पर्वतमालाएँ
मरी प्रान्त

[thumb|230px|[तुर्कमेनिस्तान में मरी प्रान्त (हरे रंग में)]]

**मरी प्रान्त** (तुर्कमेनी: Mary welaýaty, Мары велаяты; अंग्रेज़ी: Mary Province; फ़ारसी: , मर्व) तुर्कमेनिस्तान की एक विलायत (यानि प्रान्त) है जो उस देश के दक्षिण-पूर्व में स्थित है। इसकी सरहद अफ़्ग़ानिस्तान से लगती हैं। इस प्रान्त का क्षेत्रफल ८७,१५० किमी२ है और सन् २००५ की जनगणना में इसकी आबादी १४,८०,४०० अनुमानित की गई थी। मरी प्रान्त की राजधानी का नाम भी मरी शहर है, जिसे पहले मर्व (Мерв, Merv) बुलाया जाता था। इस प्रांत की आबादी का घनत्व लगभग १५ व्यक्ति प्रति वर्ग किमी है, लेकिन अधिक विकसित नख़लिस्तान (ओएसिस) इलाक़ों में यह १५०-२०० व्यक्ति प्रति वर्ग किमी तक पहुँच जाता है।

## वर्णन
सन् २००० में तुर्कमेनिस्तान के २३% लोग मरी प्रांत में बसते थे। देश का २६% कृषि उत्पादन और २१% औद्योगिक उत्पादन इसी प्रान्त से आता है। मुख्य उद्योगों में प्राकृतिक गैस, विद्युत् पैदावार, वस्त्र और कपड़े, क़ालीन, रसायन और खानपान की वस्तुएँ शामिल हैं। २००१ में देश की ७४% बिजली इसी एक प्रान्त में बनाई जाती थी। यहाँ कृषि काराकुम नहर और अफ़्ग़ानिस्तान से उत्तर आने वाली मुरग़ाब नदी के पानी पर निर्भर है। प्रांत का उत्तरी हिस्सा रेगिस्तानी है लेकिन दक्षिणी भाग में घास और रेत का मिला-जुला इलाक़ा है। पुराना मर्व एक प्राचीन शहर है और रेशम मार्ग पर स्थित प्राचीन शहरों में यह सबसे अच्छी हालत में है। प्रांत की राजधानी मरी शहर काराकुम नहर और मुरग़ाब नदी के मिलन क्षेत्र पर स्थित है।

## इन्हें भी देखें
* काराकुम नहर
* मुरग़ाब नदी
* मरी, तुर्कमेनिस्तान
* तुर्कमेनिस्तान के प्रान्त

## सन्दर्भ


श्रेणी:मरी प्रान्त
श्रेणी:तुर्कमेनिस्तान के प्रान्त
श्रेणी:तुर्कमेनिस्तान
श्रेणी:मध्य एशिया
रोज़ी हंटिंगटन-व्हिटले

**रोज़ी ऐलिस हंटिंगटन-व्हिटले** (, जन्म १८ अप्रैल १९८७) एक अंग्रेज़ मॉडल व अभिनेत्री है जो महिलाओं के अंतर्वस्त्रों के ब्रांड विक्टोरियाज़ सीक्रेट और बरबेरी के विज्ञापनों व २०११ में बनी फ़िल्म *[[ट्राँसफॉर्मर्स: चांद का अंधेरा (फ़िल्म)|ट्राँसफॉर्मर्स: चांद का अंधेरा]]* में कार्ली स्पेंसर की भूमिका निभाने के लिए जानी जाती है।

## बाहरी कड़ियाँ

श्रेणी:जीवित लोग
श्रेणी:अभिनेत्री
श्रेणी:मॉडल
श्रेणी:अंग्रेजी अभिनेत्री
श्रेणी:1987 में जन्मे लोग
मुरग़ाब नदी

[thumb|230px|मुरग़ाब नदी पर सन् १९०९ में [रूसी साम्राज्य द्वारा बनाया गया हिन्दू कुश जल-विद्युत् स्टेशन (Гиндукушская ГЭС)]]
**मुरग़ाब नदी** (फ़ारसी/पश्तो: , अंग्रेज़ी: Murghab, रूसी: Мургаб) मध्य एशिया में एक ८५० किमी लम्बी नदी है। यह मध्य अफ़्ग़ानिस्तान में सफ़ेद कोह पर्वत-शृंखला में उत्पन्न होकर पश्चिमोत्तर दिशा में चलती है। यहाँ यह अफ़्ग़ानिस्तान के बादग़ीस प्रान्त के मुरग़ाब ज़िले से गुज़रती है जिसका नाम इसी नदी पर पड़ा है। वहाँ से यह तुर्कमेनिस्तान के काराकुम रेगिस्तान में जा पहुँचती है जहाँ मरी शहर के नख़लिस्तान (ओएसिस) में यह काराकुम नहर से जा मिलती है। कुल मिलकर मुरग़ाब नदी के जलसम्भर का क्षेत्रफल ४६,८८० वर्ग किमी है।

## उच्चारण
'मुरग़ाब' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

## इन्हें भी देखें
* काराकुम नहर
* मरी, तुर्कमेनिस्तान

## सन्दर्भ


श्रेणी:मध्य एशिया की नदियाँ
श्रेणी:अफ़्गानिस्तान की नदियाँ
श्रेणी:तुर्कमेनिस्तान की नदियाँ
श्रेणी:मध्य एशिया
मारिया कैरी

**मारिया कैरी** (, जन्म २७ मार्च १९७०) एक अमरीकी गायिका, गीतकार, रेकॉर्ड निर्माता व अभिनेत्री है। उन्होंने अपना रिकॉर्डिंग करियर १९९० में कोलंबिया रेकॉर्ड्स के मुख्य टॉमी मोटोला के तहत शुरू किया और स्वयं शीर्षित अल्बम *मारिया कैरी* रिलीज़ किया। यह अल्बम मल्टी-प्लैटिनम बन गया और इसमें लगातार अमरीकी ''बिलबोर्ड'' हॉट १०० के शीर्ष रहे चार गीत शामिल थे। १९९३ में मोटोला से विवाह के बाद उन्होंने कई हीट रेकॉर्डों ने उनका स्थान कोलंबिया की सर्वाधिक कमाई वाली कला के रूप में स्थापित किया जिनमे *इमोशंस* (१९९१), *म्युज़िक बॉक्स* (१९९३) और *मेरी क्रिसमस* (१९९४) शामिल थे। उनके अल्बम *डेड्रीम* (१९९५) ने संगीत का इतिहास रचा जब उनका दूसरा गीत "वन स्वीट डे" जो बॉयज़ II मेन के साथ गया था, बिलबोर्ड हॉट १०० के शीर्ष स्थान पर सोलह हफ्तों तक बना रहा और आज तक अमरीकी चार्ट इतिहास का सबसे अधिक वक्त तक प्रथम क्रमांक पर रहने वाला गीत है। इस अल्बम की रिकॉर्डिंग के दौरान कैरी अपने पॉप मूल से हट कर धीरे-धीरे आरएंडबी और हिप हॉप पर आ गई। मोटोला से तलाक होने के बाद उनका यह बदलाव *बटरफ्लाई* (१९९७) में उभर कर सामने आया।

कैरी ने २००० में कोलंबिया छोड दिया और वर्जिन रेकॉर्ड्स के साथ रेकॉर्ड तोड़ने वाला $१०० मिलियन का करार किया। २००१ में कैरी *ग्लिटर* (२००१) फ़िल्म में नज़र आई। फ़िल्म की रिलीज़ से पहले उन्हें शारीरिक व मानसिक परेशानी का सामना करना पद और तनाव व थकान के चलते उन्हें अस्पताल में भर्ती किया गया। फ़िल्म की असफलता के बाद उन्हें $५० मिलियन देकर समझोता तोड़ दिया गया जिसके चलते उनके करियर में झुकाव आ गया। उन्होंने २००२ में आइलैंड रेकॉर्ड्स के साथ एक महंगे समझौते पर हस्ताक्षर किए और अपने असफल कार्यकाल के बाद *द एमैन्सिपेशन ऑफ़ मिमी* (२००५) के द्वारा पुनः शीर्ष संगीत चार्टों पर अपना स्थान अर्जित किया। इसका दूसरा एकल गीत "वि बिलोंग टुगेदर" उनके संगीत करियर का सर्वाधिक सफल गीत बन गया और इसे बाद में *बिलबोर्ड* द्वारा "दशक का गीत" नामित किया गया। कैरी पुनः *प्रिशियस* (२००९) फ़िल्म में दिखी। उनकी भूमिका को काफ़ी सराहा गया और उन्हें पाम स्प्रिंग्स अंतर्राष्ट्रीय फ़िल्म समारोह में "बढ़िया अभिनय का पुरस्कार" से सम्मानित किया गया।

अपने दो दशक के करियर में कैरी ने २०० मिलियन से अधिक रेकॉर्ड विश्वभर में बेचे है जो उन्हें सर्वाधिक बिकाऊ संगीत कलाकारों में से एक बनाता है।

## सन्दर्भ

## बाहरी कड़ियाँ
* 
* 

श्रेणी:गायिका
श्रेणी:अभिनेत्री
श्रेणी:1969 में जन्मे लोग
श्रेणी:जीवित लोग
घटीयंत्र

right|thumb|300px|गीयर और इस्केप मेकैनिज्म
right|thumb|300px|१९०४ में निर्मित एक दीवाल घड़ी की मेकेनिज्म
**घटीयंत्र** (clockwork) वह मेकैनिज्म है जिसके द्वारा यांत्रिक घड़ी चलती है। घटीयंत्र का उपयोग अन्य युक्तियों में भी किया जाता है। घटीयंत्र में गीयरों की जटिल शृंखला लगी रहती है।

## उपयोग
* यांत्रिक घड़ियों में
* चाबी से चलने वाले खिलौनों में
* प्रकाश स्तम्भ के लेंसों को घुमाने के लिये
* उन्नीसवीं शताब्दी में अत्यन्त लोकप्रिय संगीत-बक्सों (Music boxes) में
* 1930 के दशक के पहले की फोटोग्राफी में
* कम शक्ति के विद्युत-युक्तियों में : घटीयंत्र रेडियो

## इन्हें भी देखें
* घड़ी
* समय मापन
* घड़ीयंत्र नियंत्रण

श्रेणी:घड़ी
श्रेणी:मेकेनिज्म
अमलसुंथा

**अमलसुंथा** (Amalasuntha) (495 – 30 अप्रैल 534/535) सन् 526 से 534 तक आस्त्रोगाथों की रानी थी। वह आस्त्रोंगाथों के राजा थियोदोरिक की बेटी थी और मूथारिक से व्याही थी। उनके विवाह के कुछ ही काल बाद उसके पति का देहांत हो गया। पति के मरने पर अमलसुंथा ने अपने पुत्र की अभिभाविका के रूप में रावेना में राज करना शुरू किया। 534 ई. में उसका पुत्र मर गया और वह आस्त्रोगाथों की रानी बनी। अनेक उच्चपदीय और संभ्रांत आस्त्रोगाथों को उसे उनके षड्यंत्र के लिए दंडित करना पड़ा था। अंत में उसके चाचा ने उनसे मिलकर उसे बोलसेना झील के एक द्वीप में कैद कर दिया जहाँ उसकी 535 ई. में हत्या कर दी गई।

## सन्दर्भ

श्रेणी:रानी
माइकल बे

**माइकल बेंजामिन बे** (, जन्म १७ फ़रवरी १९६५) एक अमरीकी फ़िल्म निर्देशक व निर्माता है। वे बड़ी बजट की एक्शन फ़िल्मों का निर्देशन करने के लिए जाने जाते है जो अपनी गति, अप्रतिम दृश्यों और स्पेशल इफेक्टों के लिए खास होती है। उनकी फ़िल्मों में *द रॉक*, *अर्मागेडन*, *पर्ल हार्बर* व *बैड बॉयज़* और *ट्राँसफॉर्मर्स* शृंखला शामिल है जिन्होंने तीन बिलियन डॉलर्स का विश्वभर में व्यवसाय किया है। वे व्यावसायिक निर्माण गृह द इंस्टिट्यूट, या द इंस्टिट्यूट फॉर द डेवलपमेंट ऑफ़ एन्हांस्ड पर्सेप्चुँल अवेरनेस के संस्थापक है। वे डिजिटल इफेक्टों के निर्माण वाले डिजिटल डोमेन के भी आधे मालिक है।

## बाहरी कड़ियाँ
* 
* द इंस्टिट्यूट
* 

श्रेणी:अमेरिकी यहूदी
श्रेणी:जीवित लोग
श्रेणी:निर्देशक
श्रेणी:1965 में जन्मे लोग
मोचन

300px|right|thumb|लोलक घड़ी के लोलक से जुड़ा हुआ 'मोचन' : इस व्यवस्था के कारण चक्र एक निश्चित चाल से चलता है।
**मोचन** या इस्केपमेंट (escapement) एक यंत्रावली (मेकेनिज्म) है जो यांत्रिक घड़ियों में प्रयुक्त होता है। यह दोलनी गति को चक्रीयगति में बदल देता है। 

समयमापन की भाषा में, मोचन दो काम करता है-

**(१) इम्पल्स ऐक्सन (impulse action)** : समयमापी अवयव को ऊर्जा देना ताकि घर्षण से नष्ट ऊर्जा की भरपाई होती रहे अर्थात् समयमापी बिना रूके चलता रहे। 

**(२) लॉक करना (locking action)** : समयमापी अवयव के दोलनों को गिनना; अर्थात् अपनी गति समयमापी की गति के अनुरूप करना

घड़ियों में आने वाली 'टिक-टिक' ध्वनि का स्रोत मोचन ही है। इसका विकास सन् १७१५ के आसपास जॉर्ज ग्राहम ने किया।

मोचन में दांतेदार पहियों (गीयरों) की एक शृंखला होती है जो किसी ऊर्जास्रोत (जैसे स्प्रिंग, भार आदि) से जुड़ी होती है। 
right|thumb|300px|'टर्बिलियन मोचन' (tourbillon escapement) से युक्त एक घड़ी

## इन्हें भी देखें
* लिंकेज
* क्रैंक
* घटीयंत्र (क्लॉकवर्क)

## बाहरी कड़ियाँ
* Mark Headrick's horology page, with animated pictures of many escapements
* Performance Of The Daniels Coaxial Escapement, *Horological Journal*, August 2004
* Watch and Clock Escapements, *The Keystone* (magazine), 1904, via Project Gutenberg: "A Complete Study in Theory and Practice of the Lever, Cylinder and Chronometer Escapements, Together with a Brief Account of the Origin and Evolution of the Escapement in Horology."
* US Patent number 5140565, issued 23 मार्च 1992, for a cycloidal pendulum similar to that of Huygens
* findarticles.com: Obituary of Professor Edward Hall, *The Independent* (London), 16 अगस्त 2001
* American Watchmakers-Clockmakers Institute, non-profit trade association
* Federation of the Swiss Watch Industry FH, watch industry trade association

श्रेणी:यांत्रिक नियंत्रण
श्रेणी:समयमापन
टीनेज म्यूटेंट निंजा टर्टल्स

***टीनेज म्यूटेंट निंजा टर्टल्स*** () या केवल ***निंजा टर्टल्स*** चार युवा कछुओं की टीम है जिन्हें उनके चूहे सेंसेई ने निंजुत्सू की कला में प्रशिक्षित किया है और उनका नाम चार रिनेसांस कलाकारों पर रखा है। न्यू यॉर्क शहर के गटर में रहने वाले ये कछुए छोटे मोटे गुंडों, बुरे मेगालोमेनियाक्स और परग्रही हमलावरों से बाकि दुनिया से छिप कर लड़ते हैं। ये पात्र मूलतः कॉमिक्सों में प्रदर्शित हुए थे और बाद में इन्हें खिलोनों, कार्टूनों, वीडियो गेमों, फ़िल्मों और अन्य सामग्रियों में उपयोग किया गया।

## मुख्य पात्र
* लियोनार्डो (लियो) - इनका मुखिया व मार्शल आर्ट्स का शिष्य है। वह चहरे पर नीला पट्टा पहनता है और लड़ने के लिए दो कटानाओं का उपयोग करता है। वह चारों में सबसे बड़ा और बेहद बढ़िया लड़ाका है। इसका नाम लियोनार्डो द विंसी के नाम पर रखा गया है।
* रफाएल (राफ़) - यह टीम का बैड बॉय है। रफाएल लाल रंग का पट्टा पहनता है और साई का उपयोग लड़ने के लिए करता है। वह गुस्सेल स्वभाव का है। इसका नाम इतालवी चित्रकार रफाएल के नाम पर रखा गया है।
* डोनाटेलो (डॉन या डॉनी) - यह वैज्ञानिक, इंजिनियर और तकनीकी जीनियस है। वह बैंगनी रंग का पट्टा पहनता है और एक लाठी या बो स्टाफ का प्रयोग लड़ते वक्त करता है। इसका नाम डोनाटेलो के नाम पर रखा गया है।
* माइकलएंजिलो (माइक या मिकी) - यह बेहद आलसी व आराम से जीवन जीने वाला है। वह केसरी रंग का पट्टा पहनता है और नान्चाकू का प्रयोग लड़ते वक्त करता है। यह अक्सर हँसी की वजह प्रदान करता है। इसका नाम माइकलएंजिलो ब्युनारोती के नाम पर रखा गया है।
* स्प्लिंटर - यह टर्टल्स का गुरु व माना हुआ पिता है। स्प्लिंटर एक जापानी म्यूटेंट चूहा है जिसने अपने गुरु हमाटो योशी से निंजुत्सू का प्रशिक्षण लिया था।

श्रेणी:कॉमिक्स
मरी, तुर्कमेनिस्तान

[thumb|230px|प्राचीन [मर्व शहर के कुछ खँडहर]]
**मरी** (तुर्कमेनी: Mary, Мары; अंग्रेज़ी: Mary; फ़ारसी: , मर्व) तुर्कमेनिस्तान के मरी प्रांत की राजधानी है। इसके पुराने नाम 'मर्व' (, Merv), 'मेरु' और 'मारजियाना' (Margiana) हुआ करते थे। यह काराकुम रेगिस्तान में मुरग़ाब नदी के किनारे बसा हुआ एक नख़लिस्तान (ओएसिस) है। सन् २००९ में इसकी आबादी १,२३,००० थी जो १९८९ में ९२,००० से बढ़ी हुई थी।

## इतिहास
मर्व का प्राचीन शहर रेशम मार्ग पर एक नख़लिस्तान पर बसा हुआ था। सन् १८८४ में इसपर रूसी साम्राज्य का क़ब्ज़ा हो गया, जिस से अफ़्ग़ानिस्तान और रूस के दरमियान झड़प हुई जिसमें रूस की विजय हुई। इसके बाद यहाँ एक रूसी फौजी और प्रशासनिक केंद्र बनाया गया। अगस्त १९१८ में प्रथम विश्वयुद्ध के दौरान क्राइमिया के युद्ध के बाद भारत में ब्रिटिश राज ने यहाँ एक ५० पंजाबी फ़ौजियों और एक अँगरेज़ अफ़सर का दस्ता भेजा जिसने रूस में उस समय सत्ता पर क़ब्ज़ा कर रही बोलशेविक पार्टी के सिपाहियों का सामना किया। युद्ध के बाद पूरे तुर्कमेनिस्तान के साथ यह क्षेत्र सोवियत संघ में आ गया। सोवियत ज़माने में यहाँ से आमू दरिया का पानी लाने वाली काराकुम नहर निकाली गई जिस के दम पर यहाँ कपास पैदा होनी शुरू हो गई। १९६८ में यहाँ ज़मीन के नीचे प्राकृतिक गैस का अम्बार मिला।

## इन्हें भी देखें
* मरी प्रांत
* मुरग़ाब नदी
* काराकुम नहर

## सन्दर्भ


श्रेणी:मध्य एशिया के शहर
श्रेणी:तुर्कमेनिस्तान के शहर
श्रेणी:तुर्कमेनिस्तान
राज्यपाल

**राज्यपाल** या **गवर्नर** (अंग्रेज़ी: governor) शासन करने वाले ऐसे व्यक्ति को कहते हैं जो किसी देश के शासक के अधीन हो और उस देश के किसी भाग पर शासन कर रहा हो। संघीय देशों में संघ के राज्यों पर शासन करने वाले व्यक्तियों को अक्सर राज्यपाल का ख़िताब दिया जाता है। कुछ संयुक्त राज्य अमेरिका जैसे गणतंत्रों में राज्यपाल सीधे उस राज्य की जनता द्वारा चुने जाते हैं और वह उस राज्य के सर्वोच्च प्रशासनिक अध्यक्ष होते हैं, जबकि भारत जैसे संसदीय गणतंत्रों में अक्सर राज्यपाल केन्द्रीय सरकार या शासक नियुक्त करती है और वह नाम मात्र का अध्यक्ष होता है (वास्तव में राज्य सरकार को चुना हुआ मुख्य मंत्री चलाता है, जो औपचारिक रूप से राज्यपाल के नीचे बतलाया जाता है)।

## इन्हें भी देखें
* राज्यपाल (भारत)
* संघ (प्रशासन)
* सात्राप
* क्षत्रप
* वली

## सन्दर्भ


श्रेणी:प्रशासन
श्रेणी:सरकारी उपाधियाँ
केली क्वोकोह

**केली क्रिस्टिन क्वोको** (,  , जन्म ३० नवम्बर १९८५) एक अमरीकी फ़िल्म और टेलिविज़न अभिनेत्री है। उन्हें सफलता एमी पुरस्कार विजेता धारावाहिक *८ सिंपल रूल्स* (२००२-२००५) में अपने पात्र ब्रेजेट हेनिसी के कारण मिली। वे बाद में अलौकिक ड्रामा शृंखला *चार्म्ड* (२००५-२००६) के आखरी सीज़न में विली जेनकींस के रूप में दिखी। उन्हें अंतर्राष्ट्रीय सफलता एमी व गोल्डेन ग्लोब पुरस्कार विजेता हास्य धारावाहिक शृंखला *[[द बिग बैंग थीअरी]]* (२००७-2019) में अपने पात्र पेनी के कारण मिली जो १८-४९ वर्ष के दर्शकों द्वारा देखी जाने वाला सर्वाधिक लोकप्रिय धारावाहिक बन गया। 

फोर्ब्स की तरफ से दुनिया की टॉप 10 सबसे ज्यादा कमाई करने वाली अभिनेत्रियों की 2019 लिस्ट में केली क्वोको की सालाना कमाई 25 मिलियन डॉलर यानी करीब 179 करोड़ रुपए तक पहुंच चुकी है। टेलिविज़न करियर के आधार पर उन्होंने फ़िल्मों में कदम रखा और *लकी १३* (२००५), *द पेंटहाउस* (२०१०), *हॉप* (२०११) और *द लास्ट राइड* (२०११), *द फ्लाइट अटेंडेंट* (2020) में दिखी।

## इन्हें भी देखें
* कुणाल नय्यर
* डकोटा जॉनसन
* केट विंसलेट
* कोबी स्मल्डर्स
* जेनिफ़र एनिस्टन
* केट अप्टन
* स्कार्लेट जोहानसन

## सन्दर्भ

## बाहरी कड़ियाँ
* 
* The Big Bang Theory We turned your room
श्रेणी:जीवित लोग
श्रेणी:अभिनेत्री
श्रेणी:1985 में जन्मे लोग
जेम्स मार्सडेन

**जेम्स पौल मार्सडेन** (, जन्म १८ सितंबर १९७३) एक अमरीकी अभिनेता, गायक व भूतपूर्व मॉडल है। वह *एक्स-मेन फ़िल्मों* में सायक्लॉप्स का किरदार निभाने के लिए जाने जाते है। उन्होंने *हॉप*, *सुपरमैन रिटर्नस*, *हेयरस्प्रे*, *[[एनचांटेड (फिल्म)|एनचांटेड]]*, *[[द नोटबुक (फ़िल्म)|द नोटबुक]]* और *२७ ड्रेसेस* मजैसी सफल व्यावसायिक फ़िल्मों में भी अभिनय कर चुके है।

## बाहरी कड़ियाँ

जेम्स मार्सडेन 

श्रेणी:जीवित लोग
श्रेणी:अभिनेता
श्रेणी:गायक
श्रेणी:1973 में जन्मे लोग
निकोल शेर्ज़िंगर

**निकोल प्रेस्कोविया एलिकोलानी वलिएंटे शर्ज़िंगर** (, जन्म २९ जुलाई १९७८) एक अमरीकी गायिका, गीतकार, नर्तिका, रेकॉर्ड निर्माता, मॉडल और अभिनेत्री है।

## सन्दर्भ

## बाहरी कड़ियाँ
* 
* 

श्रेणी:अमेरिकी गायिका
श्रेणी:अमेरिकी अभिनेत्री
श्रेणी:अमेरिकी मॉडल
श्रेणी:जीवित लोग
श्रेणी:1978 में जन्मे लोग
खान

**खान** (माइन) से निम्नलिखित का बोध हो सकता है-

# पाषाण खान या क्वैरी
# खादान -- जहाँ से खनिज प्राप्त होते हैं।
सुवर्णभूमि अन्तर्राष्ट्रीय विमानक्षेत्र

**सुवर्णभूमि विमानक्षेत्र** (, उच्चारण )  (जिसे **(न्यू) बैंग्कॉक इण्टरनेशनल एयरपोर्ट** भी कहा जाता है), थाईलैण्ड की राजधानी बैंग्कॉक को सेवाएं देने वाला एक विमानक्षेत्र है।

## सन्दर्भ




















## बाहरी कड़ियाँ

* [सुवर्णभूमि विमानक्षेत्र जालस्थल}}
* [http://www.airportthai.co.th/ एयरपोर्ट्स ऑफ़ थाईलैण्ड - कंपनी जालस्थल}}
* 


[श्रेणी:समुत प्रकण प्रांत]
श्रेणी:थाईलैंड के विमानक्षेत्र
श्रेणी:बैंग्कॉक की इमारतें
श्रेणी:बैंग्कॉक में यातायात
जॉन चो

**जॉन चो** (, जन्म १६ जून १९७२) एक कोरियाई-अमरीकी अभिनेता व संगीतकार है जो *अमेरिकन पाई* (१९९९-२०००) और *हेरोल्ड एंड कुमार* (२००४-अबतक) फ़िल्मों में अपनी भूमिका के लिए जाने जाते है। उन्होंने कई सफल फ़िल्मों में कार्य किया है जिनमे *बेटर लक टुमॉरो* और *अमेरिकन ब्यूटी* शामिल है। हालही में चो ने स्टार ट्रेक के पात्र हिकारु सुलू का किरदार २००९ में बनी *[[स्टार ट्रेक (फ़िल्म)|स्टार ट्रेक]]* फ़िल्म में निभाया।

## बाहरी कड़ियाँ
* 
* ट्विटर पर

श्रेणी:अभिनेता
श्रेणी:संगीतकार
श्रेणी:जीवित लोग
श्रेणी:1972 में जन्मे लोग
क्रिस्टन स्टीवर्ट

**क्रिस्टन जेम्स स्टीवर्ट** (, जन्म ९ अप्रैल १९९०) एक अमरीकी अभिनेत्री है। वह *[[द ट्वाइलाइट सागा]]* की फ़िल्मों में बेला स्वान का पात्र निभाने के लिए लोकप्रिय है। उन्होंने कई अन्य फ़िल्मों में भी कार्य किया है जिनमे *पैनिक रूम* (२००२), *[[ज़थुरा (फिल्म)|ज़थुरा]]* (२००५), *इन द लैंड ऑफ़ वुमन* (२००७), *द मेसेंजर्स* (२००७), *एडवेंचरलैंड* (२००९) और *द रनावेज़* (२०१०) शामिल है। वे २०१२ में बन रही तीन अन्य फ़िल्मों में भी नज़र आएंगी जिनमे *स्नो वाईट एंड द हंट्समैन*, *ऑन द रोड* और *द ट्विलाइट सागा: ब्रेकिंग डॉन - भाग २* शामिल है।

## इन्हें भी देखें
* डकोटा जॉनसन
* एम्बर लॉरा हर्ड
* केली क्वोकोह

## बाहरी कड़ियाँ
* 
* 
* क्रिस्टन स्टीवर्ट

श्रेणी:जीवित लोग
श्रेणी:अंग्रेज़ फ़िल्म अभिनेता
श्रेणी:1990 में जन्मे लोग
श्रेणी:अभिनेत्री
बेतारी टेलीग्राफी

विद्युतचुम्बकीय तरंगों के उत्पादन एवं संप्रेषण संबंधी हर्ट्ज के प्रयोग के लगभग छह वर्षों के अनंतर, सन्‌ 1894 में, सर ऑलिवर लॉज नामक वैज्ञानिक ने **बेतार के तारसंचार** (wireless telegraphy) द्वारा संकेतप्रेषण का सर्वप्रथम सफल प्रयोग किया और सन्‌ 1897 ई. के लगभग प्रेषक एवं संग्राहक परिपथों के समस्वरण (tuning) का सिद्धांत प्रतिपादित किया। सन्‌ 1894 में ही गूलिएल्मो मारकोनी (Gulielmo Marconi) नामक इंजीनियर ने बोलोन्या (Bologna) में बेतार के तार द्वारा वार्तावहन का सफल प्रदर्शन किया और 1899 ई. में इंग्लिश चैनेल के उस पार बेतार का संकेत प्रेषित करने में सफलता प्राप्त की। सन्‌ 1901 में मारकोनी ने न्यूफाउंडलैंड के सेंट जॉन्ज़ नगर में एक पतंग से एरियल लटकाकर इंग्लैंड में कॉर्नवॉल के पोल्थू नामक स्थान से प्रेषित सिगनलों को ग्रहण किया।

## बाहरी कड़ियाँ

;आनलाइन संसाधन
* John Joseph Fahie, ''A History of Wireless Telegraphy, 1838-1899: including some bare-wire proposals for subaqueous telegraphs'', 1899 (first edition).
* John Joseph Fahie, ''A History of Wireless Telegraphy: including some bare-wire proposals for subaqueous telegraphs'', 1901 (second edition).
* John Joseph Fahie, ''A History of Wireless Telegraphy: including some bare-wire proposals for subaqueous telegraphs'', 1901 (second edition, in HTML format).
* Alfred Thomas Story, *The Story of Wireless Telegraphy*, 1904 https://web.archive.org/web/20121106155939/http://archive.org/details/storyofwirelesst00storiala
* James Bowman Lindsay A short biography on his efforts on electric lamps and telegraphy.
* Sparks Telegraph Key Review

;अन्य
* ''Principles of Radiotelegraphy'' (1919)

श्रेणी:दूरसंचार
श्रेणी:टेलीग्राफी
द ट्वाइलाइट सागा

***द ट्वाइलाइट सागा*** () पाँच अलौकिक रूमानी फंतासी फ़िल्मों की शृंखला है जिसका निर्माण समिट इंटरटेनमेंट द्वारा किया गया है और यह अमरीकी लेखिका स्टेफनी मेयर की लिखी चार पुस्तकों की *ट्वाइलाइट शृंखला* पर आधारित है। फ़िल्मों में क्रिस्टन स्टीवर्ट, रॉबर्ट पैटिनसन और टेलर लॉटनर मुख्य भूमिकाओं में है। शृंखला की पहली किस्त *[[ट्वाइलाइट (2008 फ़िल्म)|ट्वाइलाइट]]* २१ नवम्बर २००८ को रिलीज़ की गई थी। दूसरी किस्त *[[द ट्वाइलाइट सागा: न्यू मून|न्यू मून]]* २० नवम्बर २००९ को रिलीज़ हुई और इसने बॉक्सऑफिस के रिकॉर्ड तोड़ दिए। तीसरी किस्त *[[द ट्वाइलाइट सागा: एक्लिप्स|एक्लिप्स]]* को ३० जून २०१० को रिलीज़ किया और यह पहली *ट्वाइलाइट* फ़िल्म थी जिसे आईमैक्स में रिलीज़ किया गया।

शृंखला का निर्माण २००४ में पैरामाउंट पिक्चर्स के यहाँ शुरू हुआ जिसके दौरान *ट्वाइलाइट* का फ़िल्मी रूपांतरण लिखी गई पुस्तकों से काफ़ी अलग था। तीन वर्षों बाद समिट इंटरटेनमेंट ने फ़िल्म के अधिकार खरीद लिए। जब *ट्वाइलाइट* ने रिलीज़ के पहले ही दिन $३.५७ करोड़ की कमाई की तब समिट इंटरटेनमेंट ने घोषणा कि की वे *न्यू मून* का निर्माण शुरू करेंगे और उसे महीने उन्होंने अन्य पुस्तकों के अधिकार भी खरीद लिए।

## सन्दर्भ

## बाहरी कड़ियाँ
* 

श्रेणी:फ़िल्म शृंखला
रबातक शिलालेख

[thumb|230px|रबातक शिलालेख के अनुसार [भारतीय उपमहाद्वीप में कनिष्क का साम्राज्य]]
**रबातक शिलालेख** अफ़ग़ानिस्तान के बग़लान प्रान्त में सुर्ख़ कोतल के पास स्थित रबातक (, Rabatak) नामक पुरातन स्थल पर एक शिला पर बाख़्तरी भाषा और यूनानी लिपि में कुषाण वंश के प्रसिद्ध सम्राट कनिष्क के वंश के बारे में एक २३ पंक्तियों का लेख है। यह इतिहासकारों को सन् १९९३ में मिला था और इस से कनिष्क के पूर्वजों के बारे में महत्वपूर्ण ऐतिहासिक जानकारी मिलती है। इसमें कनिष्क ने कहा है कि वह एक नाना नमक देवी का वंशज है और उसने अपने साम्राज्य में यूनानी भाषा को हटाकर आर्य भाषा चला दी है। उसने इसमें अपने पड़-दादा कुजुल कडफिसेस, दादा सद्दाशकन, पिता विम कडफिसेस और स्वयं अपना ज़िक्र किया है।

## इन्हें भी देखें
* कुषाण
* कनिष्क
* कुजुल कडफिसेस
* बग़लान प्रान्त
* विम कडफिसेस

## बाहरी कड़ियाँ
* रबातक शिलालेख की एक तस्वीर
* लन्दन विश्वविद्यालय के प्रोफ़ेसर सिम्स-विलियम्ज़ का व्याख्यान

## सन्दर्भ


श्रेणी:कुषाण
श्रेणी:बग़लान प्रान्त
श्रेणी:अफ़ग़ानिस्तान का इतिहास
श्रेणी:भारत का इतिहास
श्रेणी:मध्य एशिया का इतिहास
बलात्कार

बलात्कार एक प्रकार का यौन हमला है जिसमें आमतौर पर किसी महिला की सहमति के बिना उसके खिलाफ किए गए संभोग या अन्य प्रकार के यौन प्रवेश शामिल होते हैं। यह कार्य वैध सहमति देने में अक्षम व्यक्ति जैसे कि बेहोश, अक्षम, बौद्धिक अक्षमता, या सहमति की कानूनी उम्र से कम के खिलाफ शारीरिक बल, जबरदस्ती, अधिकार के दुरुपयोग द्वारा किया जा सकता है  ।

बलात्कार शब्द को कभी-कभी यौन हमले शब्द के साथ एक दूसरे के स्थान पर प्रयोग किया जाता है।

## परिभाषा
किसी भी महिला की अनुमति के बिना उसके साथ सम्भोग करना बलात्कार कहलाता हैं। यह एक कानूनी अपराध है। यदि बलात्कार एक से अधिक व्यक्तियों द्वारा किया जाता है तो उसे सामूहिक बलात्कार कहते हैं।

बलात्कार जघन्य अपराधों की श्रेणी में आता है। जिसकी सजा उम्रकैद अथवा मौत तक हो सकती है।

न्यायालय के बीच बलात्कार की रिपोर्टिंग, मुकदमा चलाने और सजा देने की दर अलग-अलग होती है। 

2008 में पुलिस द्वारा दर्ज किए गए बलात्कार के मामले में प्रति 100,000 लोग, अज़रबैजान में 0.2 से बोत्सवाना में 92.9 और लिथुआनिया में 6.3 में मध्यस्थ के रूप में हैं। अजनबियों के द्वारा घृणा आम तौर पर पीड़ित व्यक्तियों द्वारा बलात्कार से कम आम होती है।

### सहमति की कमी बलात्कार की परिभाषा के लिए महत्वपूर्ण है।
डब्ल्यूएचओ द्वारा इस्तेमाल किए जाने वाले एक मीट्रिक को जबरन, मजबूर यौन क्रियाकलापों की वैश्विक दरों की गंभीरता का निर्धारण करने का सवाल था "क्या आपको कभी किसी पुरुष ने आपकी इच्छा के विरुद्ध संभोग करने के लिए मजबूर किया गया है?" इस सवाल से पूछा जा रहा है कि क्या उन्हें कभी भी दुर्व्यवहार या बलात्कार किया गया था।

## WHO रिपोर्ट यौन शोषण के परिणामों का वर्णन करती है:
स्त्री रोग संबंधी विकार

प्रजनन विकार

यौन रोग 

बांझपन 

श्रोणि सूजन की बीमारी 

गर्भावस्था जटिलताओं 

गर्भपात 

यौन रोग 

एचआईवी सहित  

यौन संचारित संक्रमण प्राप्त करना 

चोटों से मृत्यु दर आत्महत्या के जोखिम में वृद्धि 

डिप्रेशन 

पुराना दर्द 

मनोदैहिक विकार 

असुरक्षित 

गर्भपात 

अवांछित गर्भावस्था
श्रेणी:अपराध
श्रेणी:बलात्कार
श्रेणी:यौन हिंसा

श्रेणी: मानसिक विकार
स्टेफनी मेयर

**स्टेफनी मेयर** (, जन्म २४ दिसम्बर १९७३) एक अमरीकी लेखिका है जो अपनी पिशाच रोमांस शृंखला *ट्वाइलाइट* के लिए जानी जाती है। *ट्वाइलाइट* उपन्यासों ने विश्वभर में ख्याती बटोरी है व १०० मिलियन से अधिक प्रतियां बेची है जिसका ३७ भाषाओं में अनुवाद किया जा चूका है। मेयर अमरीका में २००८ और २००९ के अधिकतम बिक्री वाली लेखिका थी जिन्होंने २००८ में २९ मिलियन पुस्तकें व २००९ में २६.५ मिलियन पुस्तकें बेची थी। *ट्वाइलाइट* वर्ष की सर्वाधिक बिक्री वाली पुस्तक थी। 

## गुणागुणज्ञ स्वागत
मेईर के प्रथम उपन्यास, *ट्विलाइट*, ने बहुत से पुरुस्कार मिलें है:
* *न्यूयार्क टाइम्स*' संपादक पसन्द
* पब्लिशर्स वीकली का वर्ष की सर्वश्रेष्ठ पुस्तक
* एमाज़ॉन.कॉम का "दशक की सर्वश्रेष्ठ पुस्तक...अभी तक"
* २० भाषाओं में अनुवादित

## सन्दर्भ

## बाहरी कड़ियाँ
* स्टेफनी मेयर की अधिकृत वेबसाइट
* ट्वाइलाइट शृंखला की अधिकृत वेबसाइट
* 

श्रेणी:जीवित लोग
श्रेणी:लेखिका
श्रेणी:1973 में जन्मे लोग
बाख़्त्री भाषा

[thumb|240px|[कुषाण राजवंश|कुषाण सम्राट कनिष्क का सन् 150 ई॰ के लगभग ज़र्ब किया गया सिक्का, जिसपर बाख़्त्री में लिखा है , शाओनानोशाओ कनिष्की कोशानो', अर्थात्‌ 'शहंशाह कनिष्क कुषाण']]

**बाख़्त्री** (फ़ारसी: ) या **बॅक्ट्रियाई** (), प्राचीनकाल में मध्य एशिया के बाख़्त्र क्षेत्र में बोली जाने वाली एक पूर्वी ईरानी भाषा थी जो समय के साथ विलुप्त हो गई। भाषावैज्ञानिक दृष्टिकोण से बाख़्त्री के पश्तो, यिदग़ा और मुंजी भाषाओँ के साथ गहरे सम्बन्ध हैं। यह प्राचीन सोग़दाई और पार्थी भाषाओं से भी मिलती-जुलती थी। बाख़्त्री को लिखने के लिया अधिकतर यूनानी लिपि प्रयोग की जाती थी, इसलिए इस कभी-कभी 'यूनानी-बाख़्त्री' (या फिर 'ग्रेको-बॅक्ट्रियाई') भी कहा जाता है। उत्तर भारत पर राज करने वाला कुषाण वंश भी इस भाषा को इस्तेमाल करता था इसलिए इसे कभी-कभी 'कुषाण भाषा' या 'कुषाणी-बाख़्त्री' भी कहते हैं।

## इन्हें भी देखें
* पूर्वी ईरानी भाषाएँ
* बाख़्त्र
* रबातक शिलालेख
* सोग़दा

## सन्दर्भ


श्रेणी:पूर्वी ईरानी भाषाएँ
श्रेणी:ईरानी भाषाएँ
श्रेणी:विलुप्त भाषाएँ
श्रेणी:मध्य एशिया का इतिहास
सैंड्रा बुलक

**सैंड्रा एनेट बुलक** (, जन्म २६ जुलाई १९६४) एक अमरीकी अभिनेत्री व निर्माता है जो १९९० के दशक में *डेमोलिशन मैन*, *स्पीड*, *द नेट*, *अ टाइम टू किल* और *व्हाइल यु वर स्लीपिंग* जैसी सफल फ़िल्मों में भूमिकाओं के कारण प्रकाश्ज्योत में रही। नई सदी में वे *मिस कांजिनियालिटी*, *द लेक हाउस* और *[[क्रैश (२००४ फिल्म)|क्रैश]]* जैसी फ़िल्मों में नज़र आई। २००७ में उन्हें १४वि सबसे रइस महिला सिलेब्रिटी का ख़िताब दिया गया (कुल संपत्ति $८५ मिलियन)। २००९ में बुलक ने दो व्यापारिक दृष्टी से सफल फ़िल्में, *द प्रपोज़ल* और *द ब्लाइंड साइड* में भूमिका निभाई। उन्हें *द ब्लाइंड साइड* में एनी टूओही की भूमिका के लिए सर्वश्रेष्ठ अभिनेत्री का गोल्डेन ग्लोब पुरस्कार, मुख्य भूमिका में महिला अभिनेत्री द्वारा अप्रतिम अभिनय का स्क्रीन एक्टर्स गिल्ड अवार्ड और सर्वश्रेष्ठ अभिनेत्री का अकादमी पुरस्कार प्रदान किया गया। वे २०१२ की *[[गिनीज़ वर्ल्ड रिकॉर्ड्स]]* की पुस्तक में ($५६ मिलियन के साथ) उच्च आमदनी वाली अभिनेत्री के रूप में दर्ज है।

## बाहरी कड़ियाँ
* 

श्रेणी:अमेरिकी अभिनेत्री
श्रेणी:जीवित लोग
श्रेणी:अमेरिकी फिल्म निर्माता
श्रेणी:1964 में जन्मे लोग
जेफ़ ब्रिज्स

**जेफ्री लेओन "जेफ़" ब्रिज्स** (, जन्म ४ दिसम्बर १९४९) एक अमरीकी अभिनेता व संगीतकार है। उन्हें २००९ में *क्रेज़ी हार्ट* में ओटिस "बैड" ब्लेक के पात्र के लिए सर्वश्रेष्ठ अभिनेता का अकादमी पुरस्कार प्रदान किया गया है।

ब्रिज्स एक संगीतकार, फोटोग्राफर व कहानी गढ़नेवाले है। उनकी प्रमुख फ़िल्मों में *[[ट्रॉन]]* व उसका अगला भाग *[[ट्रॉन: लेगसी]]*, *फियरलेस*, *[[आयरन मैन (फ़िल्म)|आयरन मैन]]*, *द कंटेंडर*, *स्टारमैन*, *द फैब्युलस बेकार बॉयज़*, *जैग्ड एज*, *अगेंस्ट ऑल ऑड्स*, *द फ़िशर किंग*, *थंडरबोल्ट एंड लाइटफुट* *सिबिस्कुट* और *द बिग लेबोसकी* शामिल है।

## बाहरी कड़ियाँ
* 
* 

श्रेणी:जीवित लोग
श्रेणी:अभिनेता
श्रेणी:गायक
श्रेणी:अमेरिकी बौद्ध
श्रेणी:1949 में जन्मे लोग
पान सिंह तोमर (फिल्म)

***पान सिंह तोमर*** एक हिन्दी फ़िल्म है जो सेना के भारतीय राष्ट्रीय खेल के स्वर्ण पदक विजेता पान सिंह तोमर की सच्ची कहानी पर आधारित है जो मजबूरन एक बागी बन जाता है। फ़िल्म का निर्देशन तिग्मांशु धुलिया द्वारा किया गया है और इसमें इरफ़ान खान मुख्य भूमिका में है। *पान सिंह तोमर* को २०१० के ब्रिटिश फ़िल्म इंस्टीट्यूट लंदन फ़िल्म समारोह में दिखाया गया था। इसे २ मार्च २०१२ को रिलीज़ किया गया।

## पात्र
* इरफ़ान खान - पान सिंह तोमर
* माही गिल - इन्द्रा
* रवि भूषण भारतीय - बलराम सिंह तोमर
* संदीपन नागर - कलैक्टर
* विपिन शर्मा - मेजर मसंद
* इमरान हसनी - मातादीन सिंह तोमर
* नवाज़ुद्दीन सिद्दीकी 
* ज़ाकिर हुसेन - इन्स्पेक्टर राठोड
* राहुल शर्मा - शैगी
* अंकुर जैन - जैक्सी
* अंकुर गर्ग - बादशाह भाई
* नीरज जैन - जैन साब
* वरुण कुमार गर्ग - चिड़ी
* विकास पचौरी - पाच
* विजेंद्र काला-पत्रकार 
*जहॅांगीर खान-भंवर सिंह (दद्दा)
*स्वप्निल कोठरीवाल-हनुमंत सिंह (पान सिंह तोमर का बड़ा बेटा) 

## इन्हें भी देखें
* सूरमा
* मैरी कॉम (फ़िल्म)
* एम॰ एस॰ धोनी: द अनटॉल्ड स्टोरी
* भाग मिल्खा भाग

## सन्दर्भ

## बाहरी कड़ियाँ
* 
* 

श्रेणी:भारतीय फ़िल्में

श्रेणी:हिन्दी फ़िल्में
श्रेणी:2012 की फ़िल्में
श्रेणी:2012 में बनी हिन्दी फ़िल्म
द गेटहाउस, मॉनमाउथ

**द गेटहाउस**, जिसे **द गेट हाउस** के नाम से भी जाना जाता है, वेल्स के परंपरागत काउंटी नगर मॉनमाउथ में मोंनो पुल की बगल में स्थित एक मयख़ाना (पब्लिक हाउस) है। 1993 से पूर्व यह पब बार्ले मो के नाम से जाना जाता था। मॉनमाउथ शहर में नदी के पास स्थित यह एकमात्र मयख़ाना है।

## इतिहास
इमारत की स्थापना वर्ष 1812 में एक मयख़ाने के रूप में हुई, जब महिलाओं की मैत्रीपूर्ण संस्था महीने में एक बार इमारत में मिलने आती थी।

## सन्दर्भ

## बाहरी कड़ियाँ
* 

श्रेणी:मॉनमाउथ
कैलाश खेर

**कैलाश खेर** (जन्म ७ जुलाई १९७३) को उत्तर प्रदेश में हुआ वे एक भारतीय पॉप-रॉक गायक है जिनकी शैली भारतीय लोक संगीत से प्रभावित है। कैलाश खेर ने अबतक १८ भाषाओं में गाने गाये है और ३०० से अधिक गीत बॉलीवुड में गाये है।
 

कैलाश खेर को संगीत मानों विरासत में मिली हो। उनके पिता पंडित मेहर सिंह खेर पुजारी थे और अक्सर घरों में होने वाले इवेंट में ट्रेडिशनल फोक सॉन्ग गाया करते थे। कैलाश ने बचपन में पिता से ही संगीत की शिक्षा ले ली थी। लेकिन वह कभी भी बॉलीवुड गाने सुनना पसंद नहीं करते थे और ना ही सुना करते थे पर उनको संगीत से लगाव तो काफी था। 

संगीत सीखने के लिए घर से की बगावत

कैलाश जब 13 साल के थे तभी वो संगीत की बेहतर शिक्षा लेने के लिए घरवालों से लड़कर दिल्ली आ गए थे। यहां आकर उन्होंने संगीत की शिक्षा तो लेनी शुरू कर दी लेकिन साथ में पैसे कमाने के लिए छोटा सा काम शुरू कर दिया। साथ में विदेशी लोगों को संगीत भी सिखाकर पैसे कमाते थे।

बिजनेस में घाटे के करना चाहते थे सुसाइड  

दिल्ली में रहते हुए 1999 तक कैलाश खेर ने अपने एक फैमिली फ्रेंड के साथ एक्सपोर्ट का बिजनेस करने लगे थे। इसी साल उन्हें इस कारोबार में इतना बड़ा घाटा हुआ जिसमें वह अपनी सारी जमा पूंजी गंवा चुके थे। इसी वक्त कैलाश इतने डिप्रेशन में चले गए थे कि वो जिंदगी से तंग आकर सुसाइड करना चाहते थे। इन सब से किसी तरह से निकलने के बाद कैलाश पैसे कमाने के लिए सिंगापुर और थाइलैंड चले गए। जहां 6 महीने रहने के बाद वो वापस भारत आकर ऋषिकेश चले गए और कुछ दिनों तक वहीं रहे। वहां वे साधू-संतो के लिए गाना गाया करते थे। कैलाश के गाने को सुनकर बड़ा से बड़ा संत झूम उठता था, इससे कैलाश का खोया विश्वास वापस आया और वह मुंबई चले गए। 

मुंबई आने के बाद कैलाश ने काफी गरीबी में दिन गुजारें। घर में नहीं बल्कि कैलाश वहां चॉल में रहते थे। उनके हालत कैसे थे वो इसी बात से पता चलता है कि उनके पास पहनने के लिए एक सही चप्पल भी नहीं थी। वह एक टूटी चप्पल ले 24 घंटे स्टूडियो के चक्कर लगाते रहते ताकि कोई तो उनकी आवाज को सुन उनको गाने का मौका दे दे। 

एक दिन उन्हें राम संपत ने एक ऐड का जिंगल गाने के लिए बुलाया, जिसके लिए उन्हें 5000 रुपए मिले। तब पांच हजार रुपए भी कैलाश को बहुत ज्यादा लगे और इनसे उनका कुछ दिन का काम चल गया। 
'अल्ला के बंदे हम' ने दिलाई एक अलग पहचान दिलाई। 

कैलाश ने मुंबई में कई सालों तक स्ट्रगल करने के बाद फिल्म अंदाज से उन्हें ब्रेक मिला। इस फिल्म में कैलाश ने 'रब्बा इश्क ना होवे' में अपनी आवाज दी। लेकिन कैलाश के किस्मत का तारा तब चमका जब उन्होंने फिल्म वैसा भी होता है में 'अल्ला के बंदे हम' गाने में अपनी आवाज दी। ये गाना आजतक कैलाश के हिट गानों में से एक है। 

18 भाषाओं में गया गाना

कैलाश खेर ने अबतक 18 भाषाओं में गाने गा चुके हैं। 300 से अधिक गाने कैलाश ने सिर्फ बॉलीवुड में गाए हैं। कैलाश को अपने गानों के लिए दर्जनों अवार्ड मिल चुके हैं। कैलाश खेर 2009 में मुंबई बेस्ड शीतल से शादी की। उनका एक चार साल का बेटा है, जिसका नाम कबीर है।

## बाहरी कड़ियाँ
* 
* 

श्रेणी:जीवित लोग
श्रेणी:भारतीय फिल्म पार्श्वगायक
श्रेणी:फ़िल्मफ़ेयर पुरस्कार विजेता
श्रेणी:1973 में जन्मे लोग
आनेउ

**आनेउ** (तुर्कमेनी: Änew; अंग्रेज़ी: Anau) तुर्कमेनिस्तान के आख़ाल प्रांत की राजधानी है। यह एक छोटा सी बस्ती है और १९८९ की जनगणना में इसकी आबादी सिर्फ़ ९,३३२ थी। यह शहर तुर्कमेनिस्तान की राष्ट्रीय राजधानी अश्क़ाबाद से केवल १२ किलोमीटर दक्षिणपूर्व में है।

## इतिहास
आनेउ का नाम फ़ारसी के 'आब-ए-नौ' () का बिगड़ा हुआ रूप है, जिसका अर्थ 'नया पानी (आब)' है। ध्यान दें कि संस्कृत और फ़ारसी दोनों के हिन्द-ईरानी भाषा परिवार की बहनें होने के कारण इस से मिलते-जुलते शब्द संस्कृत में भी मिलते हैं - संस्कृत में 'आप' पानी के लिए एक अन्य शब्द है और 'नव' का मतलब 'नया होता है'। इस शहर में बहुत से पुराने खँडहर मिलते हैं और यहाँ पर ३,००० सालों से मनुष्यों का बसेरा है।

## इन्हें भी देखें
* आख़ाल प्रांत
* अश्क़ाबाद

## सन्दर्भ


श्रेणी:आख़ाल प्रान्त
श्रेणी:मध्य एशिया के शहर
श्रेणी:तुर्कमेनिस्तान के शहर
श्रेणी:तुर्कमेनिस्तान
डॉन ओमर

**डॉन ओमर** () जो एल रे () (जन्म **विलियम ओमर लंद्रों रिवेरा** (); १० फ़रवरी १९७८) एक पुएर्टो रिकन गायक-रैपर व अभिनेता है।

## बाहरी कड़ियाँ
* अधिकृत वेबसाइट

श्रेणी:जीवित लोग
श्रेणी:गायक
श्रेणी:अभिनेता
श्रेणी:1978 में जन्मे लोग
बासर

**बासर** (Basar) भारत के तेलंगाना राज्य के निर्मल ज़िले में स्थित एक नगर है। यह गोदावरी नदी के किनारे बसा हुआ है। निर्मल यहाँ से लगभग 35 किमी और हैदराबाद लगभग 200 किमी दूर है। बासर सरस्वती माता की दिव्य क्षेत्र है और यहाँ प्रसिद्ध ज्ञान सरस्वती मन्दिर स्थित है।

## इन्हें भी देखें
* ज्ञान सरस्वती मन्दिर
* निर्मल ज़िला

## सन्दर्भ

श्रेणी:तेलंगाना के नगर
श्रेणी:निर्मल ज़िला
श्रेणी:निर्मल ज़िले के नगर
हेरोल्ड एंड कुमार गो टू वाईट कासल

***हेरोल्ड एंड कुमार गो टू वाईट कासल*** (, या जिसका अन्य नाम है ***हेरोल्ड एंड कुमार गेट द मंचिज़*** ()) २००४ में बनी अमरीकी फ़िल्म है और *हेरोल्ड एंड कुमार* शृंखला की पहली फ़िल्म है। कहानी दो दोस्त हेरोल्ड ली (जॉन चो) और कुमार पटेल (कल पेन) की घटनाएं बयान करती है जब दोनों नशा करके वाईट कासल खाने की चेन में जाने की कोशिश करते है।

## पात्र

### हिन्दी डबिंग कर्मचारी
* डब संस्करण जारी करने का वर्ष: २००४
* मीडिया: सिनेमा/वीसीडी/डीवीडी/ब्लू-रे डिस्क/टेलीविज़न
* द्वारा निर्देशित: लीला रॉय घोष †
* अनुवाद: ????
* समायोजन: ????
* उत्पादन: साउंड एण्ड विजन इंडिया

## सन्दर्भ

## बाहरी कड़ियाँ
*
ऐ मेरे वतन के लोगों

**ऐ मेरे वतन के लोगो** एक हिन्दी देशभक्ति गीत है जिसे **[[प्रदीप (गीतकार)|कवि प्रदीप]]** ने लिखा था और जिसे **सी॰ रामचंद्र** ने संगीत दिया था। ये गीत १९६२ के चीनी आक्रमण के शहीद हुए  भारतीय सैनिकों को समर्पित था। यह गीत तब मशहूर हुआ जब लता मंगेशकर ने इसे नई दिल्ली में गणतंत्र दिवस के अवसर पर रामलीला मैदान में तत्कालीन प्रधानमंत्री पं॰ जवाहरलाल नेहरू की उपस्थिति में गाया।। चीन से हुए युद्ध के बाद 27 जनवरी 1963 में डेल्ही नेशनल स्टेडियम में स्वर कोकिला लता मंगेशकर ने दिया था। यह कहा जाता है इस गाने को सुनने के बाद नेहरु जी की ऑंखें भर आई थीं।

## सन्दर्भ

# क्रमांकित सूची आइटम सुश्री लता मंगेशकर के गाये गीत के अनुसार शब्दशः सुधार दिनांक 5 जनवरी 2014, प्राइम टाइम इन्फोमीडिया प्राइवेट लिमिटेड़, मुंबई

## बह्य सूत्र
* 

श्रेणी:विकिपरियोजना संगीत
श्रेणी:भारतीय देशभक्ति के गीत
श्रेणी:१९६३ के गीत
वन्दे मातरम (एल्बम)

**वंदे मातरम्** भारतीय संगीतकार ए॰आर॰रहमान की स्टूडियो एलबम है। यह सबसे अधिक बिकने वाली भारतीय गैर-फ़िल्मी एल्बम है। इसे ९ दिसम्बर १९९७ में कॉलम्बिया रेकॉर्ड्स द्वारा जरी किया गया था। एल्बम भारत की आजादी की स्वर्ण जयंती वर्षगांठ के अवसर पर जारी किया गया था और भारत के लोगों के बीच देशभक्ति गर्व और राष्ट्रीय एकता की भावना को में भरने में इसने महत्वपूर्ण भूमिका निभाई थी। 

## गीत सूची

* गीत "माँ तुझे सलाम", "रिवाइवल", और "गुरूस ऑफ़ पीस" राष्ट्रीय ध्वज के तीन रंगों (क्रमशः भगवा, सफेद और हरा) का प्रतिनिधित्व करते हैं।

* "रिवाइवल" और "मिसिंग" दोनों वंदे मातरम् की ही विभिन्न संस्करण हैं।
* "मुसाफ़िर" और "गुरूस ऑफ़ पीस", रहमान के पहले के फिल्म गाने, "ओटागाथाई कट्टिको" और 'पोराले पोन्नुथैय' के आंशिक पुन: उपयोग थे ( क्रमशः * जेंटलमैन* * करुिथम्मा * फिल्म से)।
* रहमान के लिए नुसरत फतेह अली खान द्वारा गाया गया "गुरूस ऑफ़ पीस" एकमात्र गीत था, और यह उनके अंतिम गीतों में से एक था क्योंकि इसके कुछ महीनों बाद ही उनका निधन हो गया था। बाद में श्रद्धांजलि के तौर पर रहमान ने *गुरूस ऑफ़ पीस* नामक एक एल्बम भी जारी किया।

## सन्दर्भ

श्रेणी:विकिपरियोजना संगीत
मिलिंग

right|thumb|300px|परम्परागत मिलिंग की विधि
right|thumb|300px|मिलिंग में औजार की मूलभूत गतियाँ
धातु, काष्ठ या प्लास्टिक को मिलिंग मशीन द्वारा काटने की क्रिया **मिलिंग** (Milling) या पेषण, या रेखोत्कीर्णन या धारी डालना कहलाती है। मिलिंग, टर्निंग से भिन्न प्रक्रिया है। मिलिंग की क्रिया में घूमने वाले कर्तकों (कटर्स) का प्रयोग करके पदार्थ को वस्तु (वर्कपीस) से निकाला जाता है। मिलिंग के अन्तर्गत अनेकों क्रियाएँ आतीं हैं और अनेकों प्रकार की मशीनों और औजारों का उपयोग किया जाता है। मशीनिंग में प्रयुक्त प्रक्रियाओं में मिलिंग सर्वाधिक प्रचलित प्रक्रियाओं में से एक है। 

मिलिंग करने  के लिये विशेष प्रकार के मशीनी औजार लगते हैं जो किसी मिलिंग मशीन या मशीनिंग केन्द्र में लगाये जाते हैं। DIN 8580 के अनुसार निर्माण प्रक्रियाओं के वर्गीकरण में मिलिंग को 'कर्तन प्रक्रिया' (cutting process) माना गया है। 

## इन्हें भी देखें
* मिलिंग मशीन
* मिलिंग कटर

श्रेणी:मशीनी औजार
मिलिंग मशीन

300px|right|thumb|क्षैतिज मिलिंग मशीन 
right|thumb|300px|ऊर्ध्व मिलिंग मशीन
मिलिंग करने के लिए जो मशीने प्रयुक्त होतीं हैं उन्हें **मिलिंग मशीन** कहते हैं। 

## प्रकार
* ऊर्ध्वाधर या खड़ा मिलिंग मशीन
* क्षैतिज मिलिंग मशीन
* यूनिवर्सल मिलिंग मशीन
* गीयर मिलिंग मशीन
* काष्ट मिलिंग मशीन

## मिलिंग मशीन द्वारा चूड़ी काटना
मिलिंग मशीन द्वारा चूड़ियां काटने के लिए कटर्स का प्रयोग किया जाता है। कटर्स स्टैंडर्ड में बने होते है। जिस प्रकार की चूड़ी काटनी होती है उसी प्रकार का कटर सेट करके चूड़ी काटी जा सकती है (जैसे B.S.W, B.F.S, Worm और Square Thread आदि)।

## इन्हें भी देखें
* मिलिंग (Milling) - इसे पेषण, धारी डालना, मिलीयन, निर्माणीयन, या रेखोत्कीर्णन भी कहते हैं।

## बाहरी कड़ियाँ
मिलिंग कटर

right|thumb|300px|तीन प्रकार के मिलिंग कटर : स्लॉट, एण्ड मिल तथा बाल-नोज
**मिलिंग कटर** काटने वाले औजार हैं जो प्रायः मिलिंग मशीनों में तथा कुछ अन्य मशीनी औजारों में प्रयुक्त होते हैं। अपनी गति के द्वारा वे पदार्थ को काटकर हटाते हैं। 

आधुनिक मिलिंग कटर गोल चक्राकार आरी का ही परिष्कृत रूप है, जो स्वयं घूमकर धीरे-धीरे थोड़ी थोड़ी धातु को खुरचकर काटता है। विचित्र आकृतिवाली वस्तुओं को चीरने का काम, जो अन्य आरियों से नहीं किया जा सकता, उसे मिलिंग कटर से करते हैं। मिलिंग कटर आज अनेक प्रकार के बनाए गए हैं जिनके दाँतों की रचना भिन्न भिन्न प्रकार की होती है।

## इन्हें भी देखें
*मिलिंग
*मिलिंग मशीन

श्रेणी:काटने के औजार
श्रेणी:Metalworking cutting tools
दाशोग़ुज़

**दाशोग़ुज़** (तुर्कमेनी: Daşoguz, अंग्रेज़ी: Daşoguz, रूसी: Дашогуз), जिसका पुराना नाम 'ताशाउज़' (Ташауз) था, तुर्कमेनिस्तान के दाशोग़ुज़ प्रांत की राजधानी है। सन् २००९ की जनगणना में इसकी आबादी २,२७,१८४ थी। यह शहर तुर्कमेनिस्तान के उत्तर में उज़बेकिस्तान के क़ाराक़ालपाक़स्तान प्रान्त के साथ की सरहद पर स्थित है। 'दाशोग़ुज़' शब्द का मतलब तुर्कमेनी भाषा में 'पत्थर का चश्मा' होता है।

## विवरण
दाशोग़ुज़ की आबादी १९९९ में १,६६,५०० से बढ़कर २००४ में २,१०,००० अनुमानित की गई। यहाँ के ज़्यादातर लोग तुर्कमेन और उज़बेक हैं, हालांकि यहाँ कुछ रूसी, क़ाराक़ालपाक़, तातार और कोरियाई भी रहते हैं। पुराने ज़माने में यह अपने पानी के चश्मे की वजह से ऐतिहासिक रेशम मार्ग पर रुकने की एक जगह हुआ करती थी, जिस से इस शहर का नाम पड़ा। १९वीं सदी में यह इलाक़ा रूसी साम्राज्य की गिरफ़्त में आया और उन्होंने यहाँ एक क़िला बनाया जिसके इर्द-गिर्द बस्ती बढ़ गई। आधुनिक दाशोग़ुज़ सोवियत-लहजे में बना एक शहर है जिसमें बहुत से स्मारक और संग्रहालय हैं। यहाँ से बहुत से पर्यटक कोन्या-उरगेंच के पुरातन स्थल पहुँचने के लिए गुज़रते हैं जो १२वीं सदी में ख़्वारेज़्म राज्य की राजधानी हुआ करता था। आमू दरिया की निकटता से यहाँ कपास और जूट पैदा की जाती है। एक ऐतिहासिक घटना में ५ सितम्बर १९९८ में एक ७ किलो का उल्कापिंड (मीटीयोराइट) आसमान से इस शहर पर गिरा।

## इन्हें भी देखें
* दाशोगुज़ प्रांत
* क़ाराक़ालपाक़स्तान
* आमू दरिया

## सन्दर्भ


श्रेणी:दाशोग़ुज़ प्रान्त
श्रेणी:मध्य एशिया के शहर
श्रेणी:तुर्कमेनिस्तान के शहर
श्रेणी:तुर्कमेनिस्तान
कलवार (जाति)

**कलवार** (अथवा **शौण्डिक, कलाल**, **कलार**) एक भारतीय जाति है जिसके लोग ऐतिहासिक रूप से उत्तर प्रदेश, राजस्थान, पंजाब, हरियाणा और उत्तर एवं मध्य भारत के अन्य भागों में पाये जाते हैं। पारम्परिक रूप से शराब बनाने के व्यवसाय से जुड़े हैं लेकिन २०वीं सदी के आरम्भ में कलवार लोगों ने इस व्यवसाय को छोड़कर अपने समुदाय के संस्कृतीकरण करने का संकल्प लिया। भारत और नेपाल में निवास करने वाली एक समुदाय (जाति) है जो पारम्परिक रूप से कलाल (शराब/ मद्य) के निर्माण और विक्रय में संलग्न रही है। भारत में ये लोग मुख्यतः उत्तर प्रदेश, राजस्थान, पंजाब, हरियाणा तथा मध्य भारत के कुछ भागों के निवासी हैं। २०वीं शताब्दी में इनके कुछ संगठनों ने अपने परम्परागत व्यवसाय को त्यागकर नये कार्य करने का निर्णय लिया।

## इतिहास
चूँकि उनके शराब बनाने और विक्रय करने का वंशानुगत व्यवसाय तुच्छ माना जाता है, इसके अतिरिक्त दक्षिण एशिया की जाति व्यवस्था में कलाल को निम्न वर्ग में माना जाता है। यह स्थिति तब बदल गयी जब कलाल प्रमुख जस्सा सिंह की १८वीं सदी में राजनीतिक शक्ति बढ़ी। जस्सा सिंह ने अपनी पहचान को अहलुवालिया के रूप में ही रखा जो उनके पैदाइसी गाँव का नाम है। इसी नाम से उन्होंने कपूरथला राज्य की स्थापना की।

जस्सा सिंह से प्रेरित होकर अन्य सिख कलालों ने अहलुवालिया उपनाम को स्वीकार कर लिया और अपने पारम्परिक व्यवसाय को छोड़ दिया। शराब के निर्माण और विक्रय पर ब्रितानी प्रशासनिक उपनिवेश द्वारा लगाये गये नियमों ने इस प्रक्रिया को और तेजी से कम कर दिया और २०वीं सदी की शुरुआत में अधिकतर कलालों ने पुस्तैनी व्यवसाय को छोड़ दिया। इसी समय से अहलुवालिया लोगों ने अपनी स्थिति को खत्री अथवा राजपूत मूल के रूप में प्रस्तुत करना आरम्भ कर दिया।

## इन्हें भी देखें
* संस्कृतीकरण
## सन्दर्भ

श्रेणी:भारतीय उपनाम
श्रेणी:राजस्थान के सामाजिक समुदाय
श्रेणी:उत्तर प्रदेश के सामाजिक समुदाय
श्रेणी:पंजाब (भारत) के सामाजिक समुदाय
श्रेणी:पंजाब (पाकिस्तान) के सामाजिक समुदाय
बलक़ानाबात

**बलक़ानाबात** (तुर्कमेनी: Балканабат; अंग्रेज़ी: Balkanabat; फ़ारसी: , बलख़ानाबाद), जिसका पुराना नाम 'नेबित दाग़' (Nebit Dag) था, तुर्कमेनिस्तान के बलक़ान प्रांत की राजधानी है। सन् २००६ की जनगणना में इसकी आबादी ८७,८२२ थी। यह शहर तुर्कमेनिस्तान के पश्चिम में उस देश की राष्ट्रीय राजधानी अश्क़ाबाद से गाड़ी द्वारा ४ घंटे की दूरी पर स्थित है। यह कैस्पियन सागर पर बसे तुर्कमेनबाशी बंदरगाह शहर से २ घंटे दूर है।

## विवरण
यह इलाक़ा योमुद नामक क़बीले के ऐतिहासिक निवास स्थान है, जिनके क़ालीनों पर बना 'गोल' नामक डिज़ाइन मशहूर है और तुर्कमेनी राष्ट्रीय ध्वज पर भी प्रदर्शित है। तुर्की भाषाओं में इस शहर के पुराने नाम 'नेबित दाग़' का मतलब 'तेल (नेबित) का पहाड़ (दाग़)' है। यह नाम यहाँ की बलक़ान पर्वत शृंखला पर और ज़मीन के नीचे मिले तेल खनिजों की वजह से पड़ा है। यह शहर सन् १९३३ में ट्रांस-कैस्पियन रेलवे पर एक रेलवे स्टेशन की हैसियत से बसाया गया था। शहर के पूर्वी भाग में 'रेगिस्तान के खोजयात्रियों का स्मारक' बना हुआ है जिसमें एक ऊँट और कुछ आदमियों को कठिन परिस्थिति में रेगिस्तान से गुज़रते हुए दिखाया गया है।

२००१ में तुर्कमेनी राष्ट्रपति सपरमुराद नियाज़ोव के आदेश से शहर का नाम बदलकर 'बलक़ानाबाद' कर दिया गया, जिसका तुर्की रूप 'बलक़ानाबात' है। २००४ में एक 'स्वास्थ्य रास्ता' बनाया गया जो बलक़ान पहाड़ों के पास निकलता है और जिसपर लोग चलकर पहाड़ों का नज़ारा कर सकते हैं। शहर में चार मुख्य बाज़ार हैं: गोक बाज़ार, जन्नत बाज़ार, तोलकुचका बाज़ार, ५वें उपक्षेत्र का बाज़ार।

## इन्हें भी देखें
* बलक़ान प्रांत
* अश्क़ाबाद

## सन्दर्भ


श्रेणी:बलक़ान प्रान्त
श्रेणी:मध्य एशिया के शहर
श्रेणी:तुर्कमेनिस्तान के शहर
श्रेणी:तुर्कमेनिस्तान
तुर्कमेनाबात

thumb|230px|तुर्कमेनाबत का हवाई अड्डा
**तुर्कमेनाबत** (तुर्कमेनी: Türkmenabat, रूसी: Түркменабат) तुर्कमेनिस्तान के लेबाप प्रांत की राजधानी है। सन् २००९ की जनगणना में इसकी आबादी लगभग २,५४,००० थी। इस शहर को पहले चारझ़ेव (Чәрҗев, Charzhew) या 'चारजू' () बुलाया जाता था (जिसका अर्थ फ़ारसी में 'चार नदियाँ या नहरें' है, इसमें 'झ़' के उच्चारण पर ध्यान दें)।

## विवरण
तुर्कमेनाबत उज़बेकिस्तान की सीमा के नज़दीक आमू दरिया के किनारे बसा हुआ है। हालांकि यह अब एक आधुनिक औद्योगिक शहर है, इसका इतिहास २,००० साल से भी अधिक है। किसी ज़माने में यह आमूल (Amul) नाम का शहर हुआ करता था और कहा जाता है कि आमू दरिया का नाम भी शायद इसी शहर पर रखा गया हो। यह ऐतिहासिक रेशम मार्ग पर भी एक महत्वपूर्ण पड़ाव था। मध्यकाल में यह सदियों तक बुख़ारा ख़ानत का हिस्सा रहा और फिर रूसी साम्राज्य में शामिल कर लिया गया। १८८६ में रूसियों ने यहाँ से ट्रांस-कैस्पियन रेलवे नाम का रेलमार्ग निकला और बहुत से रूसी यहाँ आकर बस गए। उन्होंने अपनी बस्ती का नाम नया चारजू रखा। नया शहर वहीं से शुरू हुआ। सोवियत संघ के बनाने के बाद उसकी सरकार ने उज़बेकों में स्वतंत्रता की तीव्र भावना को देखते हुए इस शहर को नवगठित तुर्कमेन सोवियत गणतंत्र में शामिल किया (जो सोवियत संघ का एक प्रांत था)। उज़बेक प्रभाव के कारण तुर्कमेनाबत शहर में उज़बेकों की बहुतायत रही है और वे अब इस शहर की आबादी के ७०% हैं।

तुर्कमेनाबत अपने बाज़ारों के लिए प्रसिद्ध है, जिनमें गोक बाज़ार, दुनिया बाज़ार और मरकज़ी बाज़ार सबसे जाने-माने हैं। दुनिया बाज़ार में चीन, तुर्की, उज़बेकिस्तान और रूस से लाया गया माल बिकता है। तुर्कमेनाबत से ७० किमी दक्षिण पर पूर्वी काराकुम रेगिस्तान शुरू हो जाता है और वहाँ रेपेतेक प्राकृतिक अरक्षित क्षेत्र स्थित है, जो अपने ज़ेमज़ेन (zemzen) नामक रेगिस्तानी मगरमच्छों के लिए मशहूर है।

## इन्हें भी देखें
* लेबाप प्रांत
* आमू दरिया

## सन्दर्भ


श्रेणी:लेबाप प्रान्त
श्रेणी:मध्य एशिया के शहर
श्रेणी:तुर्कमेनिस्तान के शहर
श्रेणी:तुर्कमेनिस्तान
तारेक्ष

300px|right|thumb|१८वीं शदी का फारस का एक तारेक्ष

**तारेक्ष** या **तारक्षवेधयंत्र** का पर्यायवाची अंग्रेजी शब्द ऐस्ट्रोलैब (Astrolabe) तथा संस्कृत शब्द 'यंत्रराज' है। यह एक प्राचीन वेधयंत्र है, जिससे यह नक्षत्रों के उन्नतांश ज्ञात करके समय तथा अक्षांश जाने जाते थे। संभवत: इसका आविष्कार परगा के यूनानी ज्योतिषी ऐपोलोनियस (ई. पू. 240) अथवा हिपार्कस (ई. पू. 150) ने किया था। अरब के ज्योतिषियों ने इस यंत्र में बहुत सुधार किए। यूरोप में ईसा की 15वीं शताब्दी के अंत से लेकर 18वीं शताब्दी के मध्य तक समुद्र यात्रियों में यह यंत्र बहुत प्रचलित था। भारत के प्रसिद्ध ज्योतिषी राजा जयसिंह को यह यंत्र बहुत प्रिय था। जयपुर में दो तारेक्ष यंत्र विद्यमान हैं, जिनके अंक तथा अक्षर नागरी लिपि के हैं।

## यंत्र का स्वरूप
यह प्राय: धातु की बनी हुई एक गोल तस्तरी के आकार का यंत्र है, जिसे टाँगने के लिए ऊपर की ओर एक छल्ला लगा रहता है। इसका एक पृष्ठ समतल होता है, जिसके छोर पर 360 डिग्री अंकित रहते हैं तथा केंद्र में लक्ष्य वेध के उपकरण से युक्त़ चारों ओर घूम सकने वाली एक पटरी लगी रहती है। यह भाग ग्रह नक्षत्रों के उन्ऩतांश नापने के प्रयोग में आता है। इसके दूसरी ओर के पृष्ठ के किनारे उभरे रहते हैं तथा बीच में खोखला होता है। इस खोखले में मुख्य तारामंडलों तथा राशिचक्र के तारामंडलों की नक्काशी की हुई धातु की तश्र्तरी बैठाने का स्थान होता है। यह चारों ओर घुमाई जा सकती है। इसके अतिरिक्त़ इस खोखल में उन्ऩतांशसूचक तथा समयसूचक आदि तश्र्तिरयाँ एक-दूसरे के भीतर बैठाई जा सकती हैं। यंत्र का यह पृष्ठ गणना के कार्य के लिए प्रयुक्त़ होता है।

## प्रयोगविधि
पहले सूर्य के उन्नतांश जान लिए जाते हैं, फिर राशिचक्रांकित तश्र्तरी में सूर्य के उस दिन के स्थान को चिन्हित करके उसे प्राप्त उन्ऩतांशों की सीध में लाया जाता है। इस बिंदु को केंद्र से मिलाती हुई रेखा को किनारों पर बने समयबोधक वृत्त तक बढ़ा दिया जाता है। फिर समयसूचक वृत्त से समय पढ़ लिया जाता है।

## यंत्रराज
**यंत्रराज** नामक संस्कृत ग्रंथ के रचयिता महेन्द्र सुरि थे। यह १३७० में रचित तारेक्ष से सम्बन्धित ग्रन्थ है। यह संस्कृत का पहला ग्रन्थ है जो पूर्णतः इंस्ट्रुमेन्टेशन से सम्बन्धित है। बाद में इस पर कई टीकाएँ प्रकाशित हुईं जो नीचे दी गई हैं-

## इन्हें भी देखें
*सेक्स्टैंट

## बाहरी कड़ियाँ

* paper astrolabe generator, from the ESA
* "Hello World!" for the Astrolabe: The First Computer Video of Howard Covitz's Presentation at Ignite Phoenix, June 2009. Slides for Presentation Licensed as Creative Commons by-nc-nd.
* Video of Tom Wujec demonstrating an astrolabe. Taken at TEDGlobal 2009. Includes clickable transcript. Licensed as Creative Commons by-nc-nd.
* The Astrolabe
* A working model of the Dr. Ludwig Oechslin's Astrolabium Galileo Galilei watch
* Ulysse Nardin Astrolabium Galilei Galileo: A Detailed Explanation
* Fully illustrated online catalogue of world's largest collection of astrolabes
* Gerbert d'Aurillac's use of the Astrolabe at Convergence
* Mobile astrolabe and horologium
* medieval equal hour horary quadrant

श्रेणी:एनालॉग कम्प्यूटर
श्रेणी:खगोलशास्त्र
श्रेणी:प्राचीन यूनानी खगोलविज्ञान
श्रेणी:खगोलिकी का इतिहास
बरेली कॉलेज

**बरेली कालेज, बरेली** (अंग्रेजी: Bareilly College, Bareilly) रुहेलखण्ड विश्वविद्यालय का एक प्राचीन एवं प्रमुख महाविद्यालय है। इसकी स्थापना ब्रिटिश काल में सन १८३७ में हुई थी। मात्र ५७ छात्रों से प्रारम्भ इस विद्यालय के पहले हेड मास्टर मि० रोजर्स थे। सन १८५० में इसे राजकीय विद्यालय का दर्जा दिया गया। पहले ये महाविद्यालय आगरा विश्वविद्यालय से संबद्ध था, लेकिन बाद में जब रुहेलखण्ड विश्वविद्यालय की स्थापना हुई तब इसे रुहेलखण्ड विश्वविद्यालय से संबद्ध किया गया।

## इतिहास
ब्रिटिश भारत में स्थापित इस ऐतिहासिक महाविद्यालय ने कई उतार चढाव देखे। १८५७ का प्रथम भारतीय स्वतंत्रता संग्राम से लेकर १९६५ में राष्ट्रभाषा हिन्दी के आन्दोलन तक में इसके जुझारू छात्रों की उल्लेखनीय भागीदारी रही। पहले यह कलकत्ता विश्वविद्यालय से सम्बद्ध था, बाद में आगरा विश्वविद्यालय से सम्बद्ध हो गया। वर्तमान काल में यह रुहेलखण्ड विश्वविद्यालय से सम्बद्ध है। इस समय इसमें स्नातक से लेकर स्नातकोत्तर उच्च शिक्षा व शोध की सभी सुविधायें उपलब्ध हैं। 

सम्प्रति (आजकल) इस महाविद्यालय के प्राचार्य (प्रिन्सिपल) प्रोफेसर आर० पी० सिंह (रामपाल सिंह) हैं।

१८३७ में नौमहला मस्जिद के पास के मुहल्ले से एक सरकारी स्कूल के रूप में बरेली कॉलेज शुरू हुआ। पहले साल ५७ छात्रों ने एडमिशन लिया और रोजर्स इसके पहले हेडमास्टर बने। १८५७ की क्रांति में कॉलेज प्रभावित हुआ। यहा के प्राचार्य डॉ. कारलोस बक को क्रांतिकारियों ने ब्रिटिश प्रतीक मानते हुए मार डाला और कॉलेज बंद हो गया। १८५९ में कॉलेज फिर शुरू हुआ। १८७७ में आर्थिक संकट के चलते कॉलेज फिर से बंद हो गया। बरेली कॉलेज के उप प्राचार्य पंडित छेदालाल के प्रयासों से जयपुर के राजा जगत सिंह की अध्यक्षता में कॉलेज के फिर से संचालन के लिए सेंट्रल कमेटी बनी। इसमें देशभर के राजाओं और अमीर लोगों ने आर्थिक सहयोग किया। कॉलेज १८८४ में फिर शुरू हो गया। कॉलेज को सबसे पहले कलकत्ता विश्वविद्यालय से संबद्धता मिली। बाद में आगरा विश्वविद्यालय से संबद्धता मिली। कई उठापठक के बाद नवाब रामपुर ने ११० एकड़ भूमि बरेली कालेज को दी। १७ जुलाई १९०५ को इसी परिसर में सभागार का शिलान्यास हुआ। साल भर में यह भवन तैयार हो गया। १७ जुलाई १९०६ को निर्मित भवन का उद्घाटन हुआ। १८ जुलाई कॉलेज शुरू हो गया।

https://www.jagran.com/uttar-pradesh/bareilly-city-foundation-day-of-bareilly-college-11480666.html

## संकाय
* कला (Arts)
* वाणिज्य (Commerce)
* कम्प्यूटर साइंस (Computer Science)
* शिक्षा (Education)
* विधि (Law)
* प्रबन्धन (Management)
* विज्ञान (Science)

## प्रतिभाशाली छात्र
* प्रताप चन्द्र आज़ाद (उर्दू शायर एवं इतिहासकार)
* निरंकार देव सेवक (हिन्दी लेखक व कवि)
* मदनलाल वर्मा 'क्रान्त' (कवि, लेखक व इतिहासकार)
*प्रशांत मिश्र शांडिल्य (कवि, लेेेखक)

## सन्दर्भ

## बाहरी कड़ियाँ
www.bareillycollege.org

श्रेणी:उत्तर प्रदेश के शिक्षा संस्थान
श्रेणी:भारत के कॉलेज